Voorbehoed pil en antibiotika | Health24
Ja, dit is vir my vreemd dat die apteker dit gese het, want antibiotika het definitief n invloed op die pil. Ek stel voor dat jy ten minste twee weke na die kursus antibiotika klaar gemaak het ekstra voorbehoeding gebruik. Groete en sterkte. Uniegebou - Wikipedia
Uniegebou in Pretoria, omtrent 1925.
Uniegebou in Pretoria, omtrent 2004.
Uniegebou se tuine
Die Uniegebou (Engels: Union Buildings) is geleë op Meintjieskop, Pretoria, en is die amptelike setel van die Suid-Afrikaanse regering. Dit bevat ook die kantoor van die President van Suid-Afrika. Dit word waarskynlik die beste onthou as die plek waar Suid-Afrika se eerste demokraties-verkose president, Nelson Mandela, in Mei 1994 ingehuldig is.
Hierdie pragtige gebou, wat uit ligte sandsteen gebou is, is ontwerp deur die argitek Sir Herbert Baker in die Engelse monumentstyl. Dit is 275 m lank en in die vorm van 'n halfmaan gebou. Die twee sye verteenwoordig die Afrikaner- en Engelse dele van die destydse blanke bevolking.
Die hoeksteen is in November 1910 gelê, kort nadat die Unie van Suid-Afrika – waarna die geboue genoem is – gevorm is. Dit het 1 265 werkers meer as drie jaar geneem om te bou, en is in 1913 voltooi teen 'n totale koste van £1 310 640 vir die gebou en £350 000 vir die terrein. Die Uniegebou is 'n Suid-Afrikaanse Erfenisterrein.
Ook van belang is die pragtige tuine, bestaande uit slegs inheemse plante, wat die geboue omring asook die 9 000-sitplek amfiteater.
Die lui van die klokke by die Uniegebou is identies aan dié klokkespel van Big Ben in Londen. Jare gelede het die SAUK hul nuusbulletins begin met hierdie klokkespel. Die klokke en horlosie van die Uniegebou het in 2014 weens ’n meganiese fout opgehou werk.
Pretoria gesien vanaf die Uniegebou
Die oostelike vleuel van die Uniegebou verteenwoordig die Engelse bevolking van Suid-Afrika
Monument van die Suid-Afrikaanse Polisiediens by die Uniegebou
Historiese vlootkanon buite die geboue
↑ (en) "National Heritage Site, Union Buildings". Suid-Afrikaanse Erfenishulpbronagentskap. 22 Februarie 2015. Besoek op 20 Januarie 2017.
↑ "The Heritage Portal: Union Buildings' Bells to ring again (hopefully)". Besoek op 8 Oktober 2015.
↑ "Beeld: 2014/02/06". Besoek op 8 Oktober 2015.
Wikimedia Commons het meer media in die kategorie Uniegebou.
(en) Amptelike webwerf van die Suid-Afrikaanse presidentskap
(en) Uniegebou en terrein uit die lug uit gesien (WikiMapia)
Koördinate: 25°44′25.68″S 28°12′43.28″O﻿ / ﻿25.7404667°S 28.2120222°O﻿ / -25.7404667; 28.2120222
Ontsluit van "https://af.wikipedia.org/w/index.php?title=Uniegebou&oldid=1888211"